
أسماء الأشخاص اللاعبين 
الفصل الأول 
الفصل الثانى 


المحتويات 


أسماء الأشخاص اللاعبين 


الخواجة إبراهيم: تاجر. 

الست مريم: زوحته. 

الست عديلة: بنته. 

كارولينا: كماريرا. 

الخواجة خرلمبو: طبيب. 

الخواجة لسان تور: أمير فرنساوي. 
فكتور: عشيق عديلة. 

حسانين: خدام مصري. 


هذه الكوميدية حدثت منذ مدة في سكندرية. 


الفصل الأول 


الملغب :الأول 


(ديوان بباب مدخلء وما بين الجهتين مفروش من أعظم المفروشات» ومنظوم 
بكراسي جميلة وسفرة في وسطه في بيت الخواجة إبراهيم.) 


المنظر الأول 


(كارولينا وحسانين) 


كارولينا (وهي تنظّف الكراسي ولم تشعر دخول حسانينء فتقول): شوجل كتير في 
البيت دا لكن كواجة يكول النهار دا يجي واخد كدام جديد. 

حسانين (ينظر كارولينا ويقول في سرّه): ما شا الله يا دهوتي على جمال دي البنت» 
دا إيه دا! شيء يجننء يارب تكون عشقتني زي ما عشقتها. يخي إنت مجنون يا واد؟ 
بالله رايحه تعشق فيك إيه وانتا مُسخة؟ يعني لى كان ربنا خلقني سنيور ببرنوطة من 
اللي يبقوا زي البلاصي على الراس كان يجرى إيه في الدنيا؟ كنت أقول لها: سنيورة» بونى 
بونى. وهي ترد علي بحسّها الجميل وتقول لي: كرسي كرسي. يا محلا دي الكلمة. هسء 
أهي رايحة تيص لنا. يا سلام» دول عيون دول ولا إيه؟ الله أكبر. 


الأميرة الإسكندرانية 


كارولينا (تلتفت وتقول): هيا إنتي الكدام الجديدة؟ 

حسانين: هو أنا يا روحي. 

كارولينا: عاوز تروخي فين؟ 

حسانين: أروح؟ أروح إزاي وأفوتك؟ ليه؟ أنا أكلت بعقلي حلاوة؟ أنا باقول لك 
باويص) يعني زوحي الل و«بطتي. فومتي؟ 

كارولينا: أنا روخي؟ أنا موش تروخي؛ أنا في شجل هنا. 

حسائيقة ون الطموين ما تعرف الجمفة من الشميس: 

كارولينا: إنتي اسمه كميس؟ 

داقن نهر نت ينول أنانعن :]ذا سقس كاف اك 

كازولينا: ها خضاديي ن] امم كوس كتير ١‏ 

حسانين: يا فرحتيء أديني عجبتها. 

كارولينا: إنتي كنتي في بيوت قبلا من هنا؟ 

حسانين (في نفسه): دي بتقول إيه؟ (إلى كارولينا) ما تفسّريء بيوض يعني إيه؟ 

كارولينا: إنتي موش عارف أنا أكلم إيه؟ أنا كلمت إنت كنت في بيت ناس تاني؟ 

حشافين: أمال إيه؟ كدت ف مدوت: كدين. 

كارولينا: طيب ودلوقتي إنتا يعوز إيه من أنا؟ 

حسبانن: أعزو إيه؟ أعو أشاهدك. 

كارولينا: روحي اكنسي أوضة بتاع سفرة. 

حسانين: ما عجبهاش الكلام: ما يجيش منه يا ولد (ثم يخرج). 


المنظر الثانى 

(كارولينا فقط) 
كارولينا (في نفسها): الكدامة دي مجنونء إذا كان هى فيه راس هوا يعملوا هنا 
جنيهات زي أناء معلوم, أنا في واخد سنة في سكندرية دي. أنا جيت موش كمسة فضة 
في جيبو أناء ودلوكت أنا فيه. فيه من جنيهات صفرات إنجليزي. أنا عملتو دول موش 
بخاجات بطالات, لاء أنا بنت طيب. أنا يمشي دوجري. هذا في البيت دي الكواجات اللي 
يجو كل ليلة يلعبوا وركات» واللي يكسبوا يدي شويا فرنكات للكماريراء وكمان في الكواجة 

الفصل الأول 


يوسفء هو يخب الست الصجيرة ويديني مكتويات على شانهاء وهيا كمان تديني مكتوبات 
على شان هواء والمكتوبات دول موش بلاش دول بفلوس. والله مسكين الخواجة يوسف. هو 
عاوز يتجوز الست الزجيرة؛ والكواجة الكبير موش تكول لاء بس المدام - كُبَّة تشيلو - 
موش عاوز يسمع الكلام دي. هيا عايز واخد فرنساوي» باشا كبير. والله هي مجنون. فس 
الكواجة يجي. 


المنظر الثالث 
(الخواجة إبراهيم والمذكورة) 


إبراهيم (إلى كارولينا): صباح الخير يا بنتي. 

كارولينا: يزيد صباخك يا سيدي. 

إبراهيم: الست صحيت من النوم؟ 

كارولينا: لع يا سيدي الوكت بدري. إنتي عاوز أنا أكوّم هيا؟ 

إبراهيم: معلوم؛ الوقت راح صرنا الظهر. روحي صحّيها وقولي لها إني أريد أكلمها. 
كارولينا: طيب يا سيدي. حاضر يا كواجة (تخرج). 


المنظر الرابع 
(إبراهيم فقط) 


إبراهيم (يجلس على كرسي يتنمّد يقول): ياما الإنسان يتأسف لا يتفكر في أحوال 
الدنيا. أهو أنا كنت رجل على قدر حاليء تاجر صغيرء ألحس سني وأبات مهنّي. رزق يوم 
بيوم والنصيب على الله. وكنت مبسوط أربعة وعشرين قيراط. وفي وقتها زوجتي كانت 
ما تنظرشي إِلَّا لأشغال بيتها. لا تحب الخروج ولا الدخول زي النسوان الآخرين. وكانت 
مهنّياني. أما تعالى لدلوقت اللي ربنا فتح علينا بأبواب الفرج وصرت غني وتاجر عظيم 
وشهير احتاطت بي جميع الهموم؛ والسبب في ذلك تكون مراتي؛ لأنها صارت تقلّد المدامات 
إِيّاهم؛ وكل صيفيّة ما يصحّش إِلَّا تروح باريز تتنطّط وتتعاجب كأنَّها ست صغيرة. وإذا 
قلت لها: السنة دي ما أقدرش أروح معاكي لكثرة الأشغال فتوجد لها ألف من يروح 

الأميرة الإسكندرانية 


معهاء فألتزم أروح معها وإلا أشوف وأسمع ما أكره وأصير من عايلة التيوس. آه يا سوء 
بختىء رينا يلطّف. وأما عيشتى أنا مثل الزفت وأحسن. من صباحات رينا أنزل على البنك. 
55 أكون أنا في مجادلات إوسداذها رمع كيان ونيتماسرة وما أشبه ذلك: وحضرة الست 
تستقبل زيارة جُملة جدعان نماردة؛ لا لهم شغلة ولا مشغلة إلا بيت يشيلهم وبيت يحُطُّهُم. 
يضحكوا على واحدة» ويسلبوا عقل التانية» وأحيانًا يتقاتلوا على الست من دول من غير ما 
يعلم بشيء المسكين زوجها. وفي الحال الناس تحكي في حقه وفي سيرتهاء وتكّر العبارة ولى 

كان أصولها حاجة هزيان. وإمازعي الطون السعاق اروم تدرج ذم وا ببمززية اوكدها: 
لأني إذا أردت أروح معها تكركب لي الدنيا وتقول بأعلا حسها: الموضة مهياش كدا؛ الست 
لازم تخرج لوحدها؛ لآن إذا خرجت مع زوجها يقولوا عليها الونقات الآخرين: دي مالهاش 
كفاليير يتبعها على حصان! يخى الله يلعن الكفاليير والحصان والفسحة وساعة ما صرنا 
أغنيا. أنا والله أحسد الرجالة الى فتواتهع فيدر فون الموضة والآلافرنكه. 


المنظر الخامس 
(الست مريم والمذكورين) 


مريم (تدخل من الباب الشمال وتقول): يعني يحل من الله إنك تصخَّينا بدري كدا؟ 
يعدن تكسي من الأذيّة ذي كتير؟ :معناا لطي ف تمدايك؟ 

إبراهيم: نعم يا ستي؟ ب بتقولي إيه؟ بقا الوقت بدري ونحن صرنا تقريبًا الظهر؟ لا 
حول ولا قوة إلا بالله العلي العظيم. مقبول يا ستي 

مريم: ما تقولش معنا عن لد مين درك ]د الزمن وقول مادام. 
فهمت؟ 

إبراهيم: طيّبٍ يا مدامء بقا أنا بدي أخبّر جنابك يا مدام إن الحوايج الذي وصيتيني 
عليهم في باريز أَهُم جاءوا بالسلامة. 

مريم: بعد إيه يا موسيى؟ معالهش بقا ما عندكش أخبار غير دي؟ 

إبراهيم: لا يا ستيء لا يا مدام. 

الفصل الأول 


مريم: الحمد لله لإني ظنيت إن عندك جواب من الواد يوسف وبدك توريهوني. أنا 
باستعجب إزاي تجاسر ميظللت يتزوج عديلة؟! والله إنه ما يختشي لأنه قطعة واد كاتب 
لا هناك ولا هناء وقال بِدَّه يناسب تُجار عظام زيّناء آدي اللي بِدَّه يضرب راسه بالقباقيب 
العالية. وإنت يا مسيى ماتعرفش مقام نفسك؟ إنت كفاليير مجيريه؛ يعني بقيت أمير, إنتا 
حماية قنصل فرانساء بقيت أفرنكيء عندك ملايين فرنكات؛ يعني بقيت باشة البانكييرات» 
وتريد توطّي نفسك وتاخد لبنتك واد كاتب يقرف؟ إخص! 

إبراهيم: يقرف؟ أيوا تعرفي منين إنه يقرف وإنتي ما شفتهش إلا مرة واحدة 
ودقيقتين يس؟ 

مريم: يعني إنتا اللي شوفته غير المرّة ذُكها؟ 

إبراهيم: لا لكن أنا بعرفه؛ لأن سمعت كل الناس بتمدح فيه وتشكره؛ء وغير دا عديلة 

مريم: تحبّه؟ دا إنتا بيبان لك كدة؛ دلوقتِ تشوف لا أوريها الجوابات اللي وصلتني 
الصبحيّة. 

إبراهيم: جوابات إيه يا مدام؟ 

مريم: دا موش شغلك. 

إبراهيم (يتنهد): معلوم: ما هو أنا قاعد هنا زي قواره. 

مريم: معالهشء النوبة دي رايحة أرحم عليك وأقولك السيرة إيه. 

إبراهيم: يبقا فضل منك يا مدام. 

مريم: إنتا فاكر الكونت لسانتور اللي تعارفنا به في باريز؟ 

إبراهيم: فاكرهء الراجل الاختيار إِيّاه. 

مريم: اختيار أمّا لطيف. 

إبراهيم: أيواء دا كان دايما ما يفارقكيش مطرح ما تروحي. (في سرّه) الله يلعنه, دا 
كان عجوز وناقص. 

مريم: تعرفش ابنه؟ 

إبراهيم: لا؛ لآنه كان بوقتها في بيلاد الإنجليزء وإنتي كمان ما شفتهش. 

الأميرة الإسكندرانية 


مريم: صحيح لكن أبوه قال لي إنه شاب ظريف. 

إبراهيم: طيب إيش دخل الشاب دا في الجوابات اللي بتحكي عنهم؟ 

مريم: أعرف إن الكفاليير فيكتور - لأن اسمه كدة - بقاله كام يوم هنا. 

إبراهيم: الحمد لله بسلامته. 

مريم: وليلة إمبارح شافنا في التياترو» ونظرنا نظرة وقعت في قلبه ألف حسرة. 

إبراهيم: إزاي؟ الشاب عشقك إنتي؟ (في نفسه) دا يبقا أعما على الكلام دا. 

مريم: لا موش أناء دي عديلة اللي عجبته قوي. 

إبراهيم: على كل حال طيبء ونا عجبته؟ 

مريم: بعت لي الصبح جوابين» جواب من أبوه بيوصّيني عليه وجواب منه طالب 
القرب منا في عديلة. تقول إيه في النسب دا؟ دي قرابة تشرّف؛ لأن أبوه كونه يعني تقريبًا 
في درجة باشاء وهى بالضرورة يحصل درجة بيك؛ موش زي يوسف بتاعك اللي ما يسواش 
نص. 

إبراهيم: طيّب وريني الجوابات أقراهم. 

مريم: رح تفهم منهم إيه؟ دول بالفرنساوي. يا لله قوم ادخل أوضتك والبس زي 
الناس اللي خلقها ريناء وما تنساش تحط نيشانك على صدرك على شان ما يشوف إننا 
أَمَرَه زيّهه موش ناس كُلشي انكان. 


التكودرا أله كن .راس ميات 


المنظر السادس 


(عديلة لوحدها) 


عديلة (تدخل من الباب الوسطاني وتقول): آهء ماليش بختء ربنا رزقني بأم قلبها 
زي الحجرء ما ينفعش معها لا بكا ولا دموع؛ لا وقعت في عرضها بإنها تسمح أتجوز 
يوسف اللي أحبه. نطّت زي الغراب وقالت لي: يوسف دا إيه؟ يقولوا عليه مين في العظمات؟ 
ما تستحيش تحبّي واد مش من مقامك؟ قومي اتهندزي ويالله بنا على التياترو. فأنا 


التزمت أطاوعهاء لكن ربنا يعلم بقلبي. مسكين يا يوسفء يا ترى قدر إيه انقهرت لَا 

الفصل الأول 


سمعت إن ما فيش عشم في محيّتنا؟ لكن ما تخافشء والله القلب ما يعشق غيركء أنا أفوت 
الدنيا على شانك. من صير نال (تغني): 


صبري فرغ يا جميل حبك تلف حالي 


الخ 


المنظر السايع 


(كارولينا والمذكورة) 


كارولينا (تدخل وفي يدها جواب): مدموازيلء الكواجة يوسف إديت أنا واخدة 
مكتوب على شان إنتا. 

عديلة: هاتيه هنا. 

كارولينا: كُدي يا ستي (تعطيها الجواب). 

عديلة (تقرؤه سرًّا وبعد ذلك تقول): يا روحيء قدر إيه بيحبنيء هو ميّت في هوايا. 
(فرا ياف 'الجواب فرمترها بوفوك) وال إن تقو ره جميلةه إذا سكت يفا بقناية من 
الله. وأما إذا لحظوا الجماعة! يخى الله لا يقدّرء رينا يستر. 

كارولينا: المسيى والمدام ل هنا. 

عديلة (تخبّي الجواب في عبها): طيب روحي ما تكلميش حد. 

كارولينا: موش تكافي يا ستي (تخرج). 


المنظر الثامن 


(إبراهيم ومريم والمذكورة) 


إبراهيم (إلى عديلة): صباح الخير يا بنتي. 
عديلة: يسعد صباحك يا يابا. 


مريم (إلى إبراهيم): نقطنا بسكاتك. 


الأميرة الإسكندرانية 


إبراهيم (في نفسه): هنا الضربة والكتمة. 

مريم (إلى عديلة): بون جور مافيليه. 

عديلة (إلى مريم): بون جور ما مير. 

إبراهيم (في نفسه): يعني ما يصحّش إلا تتكلم فرنساوي! إحنا اللي تايه منا نص 
العربي. 

مريم (تعطي عديلة الجوابين): اقري دول يا عيوني وشوفي أي عريس نقيت لك. 
لا شك إنه يعجبك؛ دا شاب لطيف ظريف جميل عاقل وفصيح. 

إبراهيم (في نفسه): اللي هيا ما شافتوش وبتشكر فيه قدر كداء إشحال بقا لما 
تشوفى؟ دي تبقا تقول عليه فريد عصره. 

مريم (إلى عديلة): فهمتي؟ هوا ابن ناس وصدره مليان نيشانات. 

عديلة (تاخد الجوابات وتقراهم سرّاء وبيعد ذلك تقول): حاجة بهجة والله. طيب 
كترزكيرك يماما أذا دايا أقول كنا [ؤاهاما ما ته ل إلا الحين :ايش مق كتابة :دا لول 
ما هوش خط. وأي كلام رقيق ما شا الله. دا أنا كمان شفت المسيو دا إمبارح في التياترو. 

مريم (إلى إبراهيم): شفت يا عبيط»؛ كلامي في محله والا لاء؟ فين محبتها في يوسف؟ 

إبراهيم (إلى مريم): يلعن جد اللي فاهم من العبارة دي شيء, إزاي إمبارح كانت 
مسلوبة في حب يوسفء وقالت لي إنها ما تاخدش حد غيره واليوم تنساه؟! (في نفسه) 
شيء ما يدخلش العقلء لازم يكون هناك داعي أى ملعوبء يخي طيب أنا بإذن الله أعرف 
أفك عُقدة الفن دا. 

مريم (إلى عديلة): يالله يا بنتي يا مدموازيل» روحي الشامبر بتاعك واتهندزي؛ لأن 
الكفاليير فيكتور جاي دلوقت. 

عديلة: حاضر يا ماما (تخرج فرحانة). 


المنظر التاسع 


(المذكورين ما عدا عديلة) 


إبراهيم (إلى مريم): من أين تعرفي إنه جاي دلوقت؟ 


1١ 


الفصل الأول 


مريم: دا موش شغلك إنت بس قول أيوا. 
إبراهيم: وإذا كان عجبني أقول لا مثلًا؟ 


مريم: بردك تقول أيوا. فهمت؟ ولا تشوف حالك؟ 
إبراهيم: طيب يا مدام» بس ما تزعليش. 


المنظر العاشر 
(حسانين والمذكورين) 


حسانين (إلى إبراهيم): يا سيدي. 

مريم (إلى حسانين): كلّمني أنا يا شيخ. 

إبراهيم (إلى حسانين): أيوا كلمها هيا؛ لأن أنا (في نفسه) أنا ماليش حساب. الموت 
أحسة من العيشة دي. 

حسانين (إلى مريم): بقا يا ستي. 

مريم (إلى حسانين): هنا مافيش ستي. 

حساتين: إزاي بقى لا سيدي ولا ستي؟ أكلم مين أمال! أكلم الحيطان؟ 

مريم (إلى حسانين): إخرس يا قليل الحيا ولا قول يا مدام. 

حسانين: طيب وريني مادام دي فين وأنا أقول لها. 

مريم: أنا المادام. 

حسانين: على عيني وراسي بقا يا ستي يا مدام. 

مريم: مادام بس من غير كلمة ستي يا غشيم. اطلع برا وابعت لي الكماريرا لأن 
باين عليك ما خدمتش خواجات إفرنك زيّنا. 

حسانين: لا يا ستيء لا يا مدام» لكن أتعلم. 

مريم: طيب دلوقت عاوز تقول لي إيه؟ 

حسانين: إن في واحد خواجة برا طالب الدخول. 

مريم: قول له يتفضلء وابقا دق الجرس لما يكون الغدا حاضر. 

حسانين: طيب يا مدام. 


1١ا/‎ 


الأميرة الإسكندرانية 


المنظر الحادي عشر 
(المذكورين ما عدا حسانين) 


مؤهمة إنهذا الازمنا حَداء #رساوي يعرف :طرزايق الكامن الأمرة وكين لداعل والحد 
بكرة لأن الخدّامين العرب دول حمير. تيران الله في برسيمه. 

إبراهيم: أمرك. 

مريم: الكفاليير فيكتور أهو داخلء يالله تلحلح وقوم استقيله. 

إبراهيم: حاضر. 


المنظر الثاني عشر 
(الكفاليير فيكتور والمذكورين) 


فيكتور (بأظرف الملبوساتء بعيون قزاز على منخاره. وقطعة دقن طويلة تحت 
شفتهء وبرنيطة طويلة سودة في يدهء ويدخل من باب الدخول ويقول): إيتيل برمي؟ 

إبراهيم: اتفضل يا سيدي. 

مريم: أنتريه مسيو لي شفالييه. 

فيكتور: مرسي مدام (يأخذ يد مريم ويقبلها ويسلم على إبراهيم). 

مريم (إلى فيكتور): برنيه بلاس سيل فوبليه. 


(جميعهم يجلسون.) 


إبراهيم (إلى فيكتور): حضرتك تعرف عربي؟ 

مريم (إلى فيكتور): فى بارليه لراب؟ 

فيكتور (إلى مريم): وي مادام. (إلى إبراهيم) أبقا يا سيدي سافيه؛ أنا علمتى في 
باريز كراية وكتابة عربيء» وبعد ذلك روختوى في شام سوا سوا عسكر فرنساويء. وكذلك 
اتعلمتو تكلمو كاليل. 

فيكقور (إل إبرافيم ): عدا كذا أنا أقهمى كل إننا تكول :لي 

إبراهيم (إلى فيكتور): ما شا الله. وتعرف لسن غير الفرنساوي والعربي؟ 

مريم (إلى إبراهيم بصوتٍ خفي): معلوم, أمال زيّك إنتا اللي ماتعرفش غير لسانك؟ 

فيكتور: أنا أعرفى أتكلمو لسانات كتير: فرنساوي» تليانيء إنكليزيء نمساوي, 
مسكوفيء إسبانيولي» روميء تركيء فارسي. 

إبراهيم (في نفسه): يا خسارة إني ماعدتهمشء دول يجولهم دستة وزيادة. يعني 
لى قال إنه يعرف تمانين لسان مين كان يكدّبه فينا؟ 

مريم (إلى فيكتور): وفين اتعلمت كل الألسُّن دي؟ 

فيكتور: أنا كنتى إنبسادور في فرانسا وإنجلترة وأوستريا وروسيا وإسبانيا 
وإسطنبول وأتينا وجهات. وكمان كنتو مع العساكر الفرنساوي جنيرال في شام. وكذلك 
اتعلمتىو دي كله. 

إبراهيم (في نفسه): أدي اللي يقول عليها لهجة فرنساوية. (إلى مريم) إنبسادور 
يعني إيه وجذيرال يعني إيه؟ في عرضك فهُميني. 

مريم (إلى إبراهيم): يعني الشي وساري عسكر. والله دي هتيكة وجرسة إنك 
ماتعرفش فرنساوي. 

إبراهيم (إلى مريم): والعمل؟ رايح أقوم أتعلم دلوقت؟ يبقا صدق من قال بعد ما 
شاب وده الكُتّاب! 

مريم (إلى فيكتور): بقا حضرتك كنت إنبسادور وجنيرال؟ 

فيكتور (إلى مريم): وي مادام. 

مريم (في نفسها): الحمد لك يارب اللي رزقتنا بنسابة زي دي. أبقا حماة واحد بيك 
ابن باشا تقريبًّاء موش حماة واد كاتب. 

إبراهيم (إلى فيكتور): وكيف بتعجبك إسكندرية؟ 

فيكتور: تريه جولي 

إبراهيم: أنا ما أعرفش الخواجة تريه جولي فين. هو صاحبك؟ 

الأميرة الإسكندرانية 


مريم (إلى إبراهيم بصوتٍ خفي): إن ما سكتّش أنا أطق. 

إبراهيم (إلى مريم): هُبء ما بقتش افتح فمي. 

مريم (إلى فيكتور): الكفاليير جوزي كان يعرف لسانات افرنكي كتير. 

إبراهيم (في نفسه): آدي الكدب اللي ما ينبعش. 

فيكتور (إلى مريم): وهى إزاي نسيتهم؟ 

مريم: جات له سخونيّة حامية أقوى من النوشه. 

إبراهيم (في نفسه): الله لا يقدّر. فالك في اسنانك. 

مريم (إلى فيكتور): ورمته في الفرش زيادة عن شهرين. ونا طاب ما فضلش معاه 
ِل العربي. 

فمكدووة كاه ذى القرار» يكاء المعو بتكنا راس 

مريم (إلى فيكتور): وي مسيو لي شفالييه. 

إبراهيم (في نفسه): دول كمان شوية يقولوا علي بقيت مجنون! 

مريم (إلى فيكتور): أنا قريت جواباتك» وقريتهم للكفاليير إبراهيم جوزي 
وللمدموازيل عديلة بنتي. وبغاية حظي أقدر أقول لك إن طلبك مقبول. (إلى إبراهيم) 
فونان كدا يا كقاليير؟ 

إبراهيم: أيواء أيواء أيوا. (في نفسه) ملزوم أقول أيوا؛ لأن إذا قلت لأ يمكن يطلع 
معها تسمّعني كلام فارغ قَدَّام الراجل الغريب. 

فيكتور (إلى مريم): مربي مادام. أنا عجبني مدموازيل كتير كتير. وكمان الكونت 
اساتتوئ ابويا كيله أنا سافن مق باريقبيكول: إذا كان :مادام كدي لإنقا مدموازيل آنا موش 
أقول لا. 

مريم: بقا حضرة الكونت راضي؟ 

فيكتور: وي مادام. 

مريم: إنكان لآمر كداء اليوم بعد الظهر حضرتك والكفاليير جوزي تروحوا قنصلاتى 
فرانسا لأن إحنا موش رعاياء وتعملوا اللازم للجواز. 

إبراهيم (في نفسه): والله لا كُنَا رعايا كنا مبسوطين أكتر؛ لأن حكومة أفندينا حكومة 
عدل وإنصاف. 


الفصل الأول 


فيكتور: تري بيين» تري بيين. لكن أنا في شجل في مصر أنا لازم روح بُكرة الصبح 
ويفضل هناك اتنين جُمعة وبعدين أنا يرجع هنا. 

مريم: طيب في غيابك نحضَّر اللازم للفرح. كدا تاني يوم وصولك نعمل الفرح. 

إبراهيم: أيواء أيواء أيوا. 


المنظر الثالث عنشر 
(عديلة (مُزِيّنة بأفخر الملبوسات)» والمذكورين) 


مريم (إلى فيكتور): أهي مدموازيل جات. (إلى عديلة) ادخلي يا حبيبتي. 

فيكتور (إلى مريم): شارمان» شارمان (يقوم). 

عديلة (إلى فيكتور): بون جور مسيو. 

فيكتور (إلى عديلة): بون جور مدموازيل (يقدم لها كرسي وجميعهم يجلسون). 

إبراهيم (في نفسه): دا إيه دا؟ دي البنت بتبُص له وبتضحك له كأنها معرفة قديمة؛ 
دي شالت بُرقع الحيا. 

مريم (إلى عديلة بصوت خفي): إزاي الحال؟ 

عديلة (إلى مريم بصوتٍ خفي): ما بقاش أعظم من كدا. 

فيكتور (إلى مريم): مين يشوف المدموازيل ومش يحب هيا؟ هيا كتير كويسة» كتير 
جولي. 

عديلة (إلى فيكتور): دا بس من لُطفك. 

إبراهيم (في نفسه): ولا بتحمرّش لما بتقول الكلام دا. مسكين يا يوسف والله 
اتنسيت. 

مريم (إلى فيكتور): دول كل جدعان إسكندرية ميّتين في هوا بنتي. 

إبراهيم (في نفسه): كلام زي الزفت وطالع. 

فيكتور (إلى مريم): مادام, أنا لازم يروح اللوكاندة دلوكت؛ الساعة اتناشر. 

مريم (إلى فيكتور): لا ما يصحّشء اقعد اتغدا هنا عندناء وكدا بعد الضهر تروح 
القونصلاتى مع الكفاليير إبراهيم. 

الأميرة الإسكندرانية 


فيكتور: كثّر كيرك أنا موش يكدرء واحد نوبة تاني؛ واحد نوبة تاني أنا آكل هنا. 
عديلة (إلى فيكتور): من فضلك شرّفنا اليوم. 
إبراهيم: أيواء أيواء أيوا. 


المنظر الرابع عشر 
(حسانين والمذكورين) 


حسانين (يدخل وبيده جرسء ويقف ورا مريم ويدق من فوق راسها بالجرس 
ويقول): الغدا حاضر يا ستي مادام. 

مريم (إلى حسانين): إنتا مجنون؟ أنا قلت لك دُق الجرس برا موش هنا. يالله اخرج 
(الجميع يضحكواء فقط مريم تزعل للغاية). 

حسانين: طيب يا ستى مادام؛ ما بقيتش أدق الجرس إلا في أوضة السفرة. 


المنظر الخامس عشر 
(الذكورين ننااهدا كسانت) 


مريم (إلى إبراهيم): تعجبك الهتيكة دي؟ إنت جرّستنا بخدامك العربء والله إذا كان 
ما تجيبش بكرة خدام فرنساوي أبقا أنا أعرف شغلي. 

عديلة (إلى إبراهيم): الحق مع أمي. 

إبراهيم: أيواء العيب دايمًا عل أنا. 

مريم (إلى فيكتور): اتفضل للغدا. 

فيكتور (يقوم ويّعطي دراعه لمريم ويقول): مادام. 

مريم (إلى فيكتور): مريبي (يخرجوا الاتنين). 

الفصل الأول 


إبراهيم (يمسك عديلة من يدها ويقربها إليه ويقول): فهّميني العبارة إيه؟ إنتي 
إمبارح كُنتي ميّتة في هوا يوسفء وإزاي اليوم نسيتيه مرة واحدة؟! 

عديلة (توشوش إبراهيم في أذنه. وبعد ذلك تقول بصوت عالي): فهمت؟ 

إبراهيم: الله الله ما بقاش ألطف من كدا شيء. 

عديلة: هس ولا كلمة» يالله ناكل. 


(يخرجوا.) 


ار 


الفصل الثاني 


اران هيع الل شه لجرو المي ل 


المنظر الأول 
مريم (جالسة على كرسي كبير وتحت راسها مخدّة. وظاهر على وشها تأثير المرض 
وتقول): أنا اليوم باحس أحسن نوكًاء ولكن لسا ديلانة. (تخرج مراية صغيرة من عبها 


خدودي راح فين؟ مين دا اللي طفا نورانية عيوني؟ يا خسارة: والله دي عين رديّة 

تغمل إيه؟ هنا في إسكندرية الشكما ما يعرفوشن شيم فينك يانجاريو؟ 
المنظر الثانى 
(إبراهيم والمذكورة) 


الأميرة الإسكندرانية 


إبراهيم: الحمد لله. 

مريم: قول ليء العريس رجع من مصر؟ 

إبراهيم: أيواء رجع ليلة إمبارح» وأول سؤاله كان عنك. 

مريم: بارك الله فيه. ابن الناس دايمًا كدا. 

إبراهيم: هوا جدع طيب. 

مريم: وعديلة بتقول إيه؟ فرحانة به؟ 

إبراهيم: غاية الفرح؛ في مدة غيابه كانت الجوابات رايحة جاية. وأي جوابات! كلام 
حب وعشق. 

مريم: يا بختهمء موش زيّنا احنا اللي اتجوّزنا على العمياني بدون عشق. 

إبراهيم: الله يرحم أيامنا. خلينا من الكلام ده. قولي لي» إنتى جاية معنا دلوقتٍ في 
القونصلاتو؟ لأن اليوم هو المحدد على شان كتب الكتابء والعريس أوعدني إنه يجى هنا 
الساعة احداشر أفرنكيء يعني قبل الظهر بساعة. حتى نروح هناك سوى. 

مريم: أنا لسه عيّانة ومانيش قادرة أقعد على حيلي. ومع كل ذلك الحكيم دلوقت 
يجي ونسأله. فإذا كان يأذن لي بالرواح كان بهاء وإلا روحوا انتو. 

إبراهيم: طيب يا حبيبتي. (في نفسه) ألطف يارب وتقل سخونتها. 


المنظر الثالث 
(حسانين والمذكورين) 
حسانين (إلى مريم): يا ستي مادام الحكيم خرلمبى بيسأل عليكيء أقول له يتفضل؟ 
مريم: طيب قول له يدخل. 
حسانين: حاضر يا ستي مادام (يخرج). 
إبراهيم (يضحك ويقول إلى مريم): ما لاحظتيش النقط اللي سقاه لكِ الخدام؟ 
مريم: إنتا ما تفلحش إلا في الكلام دا يا فلاح. 

الفصل الثاني 
المنظر الرابع 
(الحكيم خرلبو والمذكورين) 


خرلمبو (إلى مريم): سباك الكير يا ستي. 

مريم: يسعد صباحك. 

إبراهيم (في نفسه): ما كنش ناقصنا إلا الرومي دا. (إلى الحكيم) اتفضل ارتاح. 

خرلميو: أف خاريستوه. 

إبراهيم: من فضلك اتكلم عربي. 

مريم (إلى الحكيم): أيوا؛ لآن الخواجة من سوء بخته ما يعرفش إلا لسان العربي. 

خرلمبو: معالهشء أنا كمان أعرفو أتكلمى ويا هوا بالعربي. أنا اتعلمت طيبين الكلام 
بتاع هوا. أنا عارف أقرا واكتب بولي كلاه. 

إبراهيم: إنتا رجل شاطر وتتكلم عربي فصيح. (في نفسه) زي الزفت وأسخم. 

خرلمبو (إلى مريم): خضرتك أخسن النهار ده. وريني اللسان بتاع إنتي. 

إبراهيم: حقا يا خي لسانها طولها؛ لآن لما نزلت من بطن أمها الداية سحبتها منه 


بتخمنه ديل. 

مريم (تخرج طرف لسانها): ما هوش نضيف؟ 

إبراهيم (في نفسه): هوا يبقا في الدنيا اظفر من كدا؟ 

خرلمبو (إلى مريم): افتحي فمك شوية سيادة» وطلّاً اللسان بتاع إنتي برا كالص 
كالص. 

مريم (تفتح فمها إلى آخره): كدا طيب؟ 

خرلمبو: أيفا. أوه؛ في الفم بتاع إنتي خرارة كبيرة. 

إبراهيم (في نفسه): والله ما صَدَفَت إِلَّهِ في دي. 

مريم (إلى الحكيم): والعمل إيه؟ 

خرلمبو: واكدة شربة زيد كارو وبالليل اتنين خوكنة. فهمت؟ وموش تكرج النهار 


/؟ 


الأميرة الإسكندرانية 


إبراهيم (في نفسه): لك الحمد يا رب. 

مريم (إلى الحكيم): لكن أنا كنت عاوزة أروح القونصلاتى مع العرسان. 

خرلمبو: أكسن إنت إفضل في البيت. الكواجة إبراهيم يروح مع همان. وأنا كمان 
دلوقت لازم روح عند مادام القنصل. إيه هيا عيان وكدا أنا كول للقنصل حضرتك موش ... 

مريم (إلى الحكيم): كتر خيرك. 

إبراهيم: وشكر الله فضلك. 

خرلمبو: لا موش تخت خبر أنا خبيب بتاع إنتم وأنا لازم أعمل إنتم معروفء بكا 
مدموازيل رايخ يتجوز مع واخد جدع كويس. 

مريم: حضرتك تعرفو؟ 

خرلمبو: من زمان. 

مريم: وتعرف أبيوه؟ 

خرلمبو: أبوه حبيب بتاع أنا. 

مريم: هو راجل عظيم. هو كونتء يعني زي باشا. 

خرلمبو: مين باشا؟ 

مريم: أيو العريس. 

خرلمبو: يا ستي إنتي جلطان كتير كتير كتير. أبوه كان واخد تجار زجيرين موش 
باشا. 

إبراهيم (في نفسه): آدي اللي رايح يفسد اللي عملناه. (إلى الحكيم) إنتا ما انتاش 
فاهم الست والست ماهيش فاهماك. (إلى مريم) حضرته يعرف أبو العريس قبل ما 
يحصل درجته العالية. فاهمة يا ستي؟ 

مريم (إلى إبراهيم): لا موش كدا. 


إكنطن اللخاضين 
(عديلة والمذكورين) 


عديلة (إلى مريم): صباح الخير يا ماما. كيف حالك؟ إنشالله تكوني صبحتي أحسن. 
(إلى إبراهيم) وأنت يا بابا إزيك كدا؟ (إلى الحكيم) هى حضرتك هنا كمان؟ أتاري المحل 
منور. إزاي وجدت أمي؟ ماهيش أحسن من إمبارح؟ يعني تقدر تخرج معانا اليوم؟ 

الفصل الثاني 


إبراهيم (في نفسه): والله عفارم يا بذ بنتي» أما عشرة لهجة مليحة خلّت الجماعة 
ينسوا اللي كانوا فيه. 

خرلمبو: مادام أكسن كتيرء لكن موش يكدر يكرج. بكره هيا يصبح طيّبين كوي 
كوي. (يقف وينظر ساعته) الساعة أحداشر. أنا لازم أروح كاكيميره (يسلم على الجميع 


ويخرج). 


المنظر السادس 
(المذكورين ما عدا خرلمبو) 


عديلة: والله الحكيم دا راجل طيب ومعتني بنا للغاية. هو طيّبك يا ماما في أقرب 
وقت. 

مريم: لكن في أقرب وقت غيّر حالتي. ومين دا اللي يشوفني دلوقت ويعرفني؟ 
صبحت زي عود الخلة من بعد ما كنت زي غُصن البان. 

عديلة (إلى مريم): 0 ترجعي زي ما كنتي وأحسن؛ ما تنقهريش. 

إبراهيم (إلى عديلة): تنقهر ليه؟ البركة فيكي إنتي يا بنتي وفي جمالك. يعني أمك 
رايحة تتعاجب؟ (إلى مريم) باللهي غليكي عاوزة تكوني كويسة ليه؟ رايحة تتمعشقي 
على آخر الزمن؟ (في نفسه) أديني فشيت غليلي والسلام. 

مريم (إلى إبراهيم): أنا باكلم بنتي يا مسيو وأنا ما باخاطبش جنابكء اللي ما تعرف 
الدنيا فيها إيه. بقا أنا اللي عجوزة؟ والله ما عجّزني غيرك. لكن ما باليد حيلة؛ المكتوب 
على الجبين تراه العيون. 

عديلة (إلى إبراهيم): يعني ما تَفْمَّهاش إلا في فرحي؟ 

مريم: أنا أنغم من كلام راجل زي دا يا بنتي؟ وحياتك رُوحي البسي واتزوّقي أحسن 
العريس جاي ياخدك. 

عديلة: طيب يا ماما بس صعبان عليا إنك مانتيش حاية معانا. 


(تخرج.) 

الأميرة الإسكندرانية 


المنظر السابع 


(حسانين والمذكورين) 


حسانين: يا ستى مادام: العريس جاء أقول له يدخل؟ 
مريم: ودا شيء لازم له سوال يا تور؟ قول له يتفضل. 
حسانين: حاضر يا ستي مادام. 


(يخرج.) 


المنظر الثامن 
(فيكتور والمذكورين) 


فيكتور: بون جور مسيوه إيدام. 

مريم: بون جور مسيو لي شفالييه. 

إبراهيم (إلى فيكتور): الحمد لله بسلامتك. 

فيكتور: كتر كيرك. (إلى مريم) مادام كان أيان مادموازيل كتب لي أنا. إنشالله 
دلوكت أخسن. 

مريم: الحمد لله أحسن كتير. حضرتك ما شفتش لسه مدموازيل؟ 

فيكتور: لاء مدموازيل أنا لسه موش شفته من اليوم اللي أنا يسافر في مصر. 

إبراهيم: هيا جاية حالا. 

مريم (إلى فيكتور): دخلت في أوضتها تجهّز نفسها للرواح. 

فيكتور (إلى مريم): وحضرتك مادام موش يلبس على شان إيه؟ إنتا موش يجي مع 
إحنا؟ 

إبيراهيم: لاء الحكيم خرلمبى حرَّج عليها ما تخرجش. 

مريم (إلى إبراهيم): وجعت قلبي بانقاطك. 


ل 


الفصل الثاني 


فيكتور (إلى مريم): إذا أنا يعرف خضرتك موش يجدر يخرج أنا كنت أكول 
للقنصلات ولكل الحبايب بتوع أنا إن بعد شوية يوم لما تطيب إنتي إحنا يعملوا الفرح. 

'مريم (إلى فيكتور): كتر خيرك يا ابني» لكن على شاني أنا ما أحبش إن فرحكم 
يتعطل دقيقة واحدة. وغير كدا ذات الفرح هو في البيت. والليلة معزومين عندنا جميع 
عُمَدَ إسكندرية وجميع القناصل والزوات لأجل العشا والبالى. 

إبراهيم (إلى مريم): ونسيتي تحكي له على المزّيكات العال. 

فيكتور: بكا في فنطزية كتير كتير. أنا موش كنت مبسوط زي اليوم ديه. 


المنظر التاسع 
(عديلة والمذكورين) 


عديلة (وجميع ما عليها أبيض وتاج ورد فوق راسهاء تدخل وتقول إلى فيكتور): 
إنتا من زمان هنا يا حبيبي؟ 

مريم (إلى عديلة): يخي سلمي عليه قَبْلا. كأنه الراجل لا سافر ولا جّا. 

فيكتور: موش تخت كبر يا مادام لما اتنين يخبى واخد التاني» موش لازم في 
كومطيمات نافع 

إبراهيم (إلى مريم): الحق معه. (إلى فيكتور وعديلة) يالله بنا لأن الوقت راح. 

فيكتور: ألون. 1 

مريم (إلى فيكتور وعديلة): تعالوا يا ولادي لا أبوسكم قبل ما تروحوا. (تبوسهم) 
ربنا يعطيكم السعد والفرح والهنا ويتمم عليكم بخير. 

إبراهيم: الله يسمع منك ويقبل دُعاكي. 

عديلة: إنشالله في حياتكم. ا 

فيكتور: وي وي في الخياة بتاع إنتم (عديلة وفيكتور يبوسوا يد مريم ويخرجوا 
مع إبراهيم). 


دن 


الأميرة الإسكندرانية 


المنظر العاشر 


(مريم ويعد ذلك حسانين) 


مريم (في نفسها): لك الحمد يارب اللي ما خيّيتش رجاياء وه 
00000 لس 0 ل 

مريم (تاخد منه الورقة وتقراها): دا الكونت لسانتور. 

حسانين: بتقولي إيه يا ستي مادام؟ عاوزة تأمري الطباخ يطبخ لسان تور على 
شان الغدا؟ 

مريم: إنتا حمار. إنتا خنزير. رُوح اطلع يرا. 

حسانين: دا إيه دا؟ أنا عملت إيه؟ ما هو إنتي اللي د بتقولي اطبخ لسان تور. 

مريم: دا اسم الأمير. يالله أخرج وقول له يتفضل. 

حسانين: حاضر يا ستي مادام (يخرج). 


المنظر الحادي عشر 
(مريم وبعد ذلك الكونت لسانتور) 


مريم (في نفسها): يا هلترى الكونت عارف بخطوية ابنه؟ لازم يكون كدةء حتى إنه 
جا يحضر الفرح. قد إيه ينسر فيكتور لا يشوف أبوه. وجوزي كمان ينبسط منه لأنه 
يتكلم عربي طيب. دا اتعلموا في مدة سُكنته في الجزاير والسنين اللي قضاهم مع إبراهيم 
باشا. 

الفصل الثاني 


لسانتور (يدخل بانشراح ويمد يده إلى مريم ويسلم عليها): حضرتك لسه مريضة؟ 
أنا وصلت هنا بقالي ست أيام وأول سؤالي كان عليكي وعلى الخواجة إبراهيم: فأخبروني 
إن حضرتك عيّانة بالنوشة؛ والخواجة إبراهيم دايمًا مشغول بمينة البصل. في تاني يوم 
وصولي سافرت على مصرء وهناك أقمت مدة إلا كم يوم دولء وحصل لي فيهم غاية 
الانشراح؛ لأن مصر الآن صارت مثل بلاد أوروياء وموجود فيها تياترات وسيرك وجناين 
وسكك جداد وبنيات عظام مُفتخرة وقهاوي ولوكاندات وشيء يمخول العقل من أعجب 
شيء؛ فيجب على أهل مصر أن يكونوا شاكرين أفضال الخديوي الأعظم؛ لأنهم ما شافوش 
الأمَلّة دي إلا على أيامه. 

مريم: الحق معاكء ولي مصر جعل كرسي مملكته جنة في أقرب وقت. لكن قول ليء 
ما وصلكش جوابات من ابنك ولا انتاش عارف هو فين دلوقت؟ 

لسانتور: يا ستي هو في الشام» وعن قريب يوصل هنا على شان ما نرجع سوى إلى 
را 

مريم (تضحك): بقا انتا ما انتاش عارف إنه وصل هنا من زمان؟ وشاف عديلة في 
التياترى وعجبتّه وطلبها مدا وأوراني جواب توصية منك؟ 

لسانتور: أنا صحيح أعطيته جواب توصية لكيء لكن موش على شان يخطب بنتك 
ويتجوزها. 7 

مريم: مانا باقول لك جواب وصية فقطء لكن طلب الخطوبة منًا بجواب تاني منه 
هُوًا. 

لسانتور: موصوج وانتي رضيتي؟ 

مريم: طيب وإذا رضينا جرا إيه؟ يعني ما احناش من مقامكم؟ لله الحمد إحذا ناس 
مُْتِيرَين وأغنيا وكل الدنيا تشهد بكداء وجوزي جالوا نيشان شفالييه مجيديةء وبَنتنا ما 
عرس ,قوز ممكن:ق حقيها حاحةة رن حطلة ممحقمة كاجلة الأرصياف يها رعلك ده 
معناه إيه؟ دا ابنك قال لنا إنه بعت يستأذنك. 

لسانتور: كداب يا ستيء في آخر جوابه ما جاب ليش السيرة دي. وغير كدا الجوازة 
”ها شكس الكل انحا د "رفم قنة فزمارية: وإجنا حامن أمزه ما ورحف فى 


قولنا. 


رضن 


الأميرة الإسكندرانية 


مريم: ماعلهشء بنت عمه تلاقي لها عريس غيرهء الشباب هنا كتير. 

لسانتور: ما يمكنش يا سنَّي. (يقوم ويلبس بورنيطته ويستعد للخروج ويقول 
لمريم) عن إذنك يا ستي. 

مريم: رايح فين يا مسيى؟ 

لسانتور: رايح القونصلاتى أظهر غش وتزوير ابني وخيانته حتى أبطل اللي جرى 
لغاية الآن (تمسكه من يده وتمنعه عن الخروج). 

مريم: يا حضرة الكونت» روق لنفسكء بدَّك تعمل إيه؟ دي هتيكة وجرسة. موش 
لنا بس» دي لحضرتك ولابنك زيادة. 

لسانتور: من فضلك اتركيني. 


المنظر الثانى عشر 
(كارولينا وحسانين والمذكورين) 


كارولينا (إلى مريم): الأريسات جُو. 

حسانين (إلى مريم): يا ستي مادامء العرسان وصلوا ومعهم الحكيم خرلمبى. 

مريم (إلى لسانتور): الحمد لله أهم جُم وتوفر عليك المشوار. روق» روق على شان 
خاطري. 

لسانتور: أنا رايق» فقط بدي آأدب ابني. 

مريم: لا. لا. لاء سامحو على شان خاطري. 


| لمحظر الثالث عثشر 
(إبراهيم وفيكتور وعديلة والحكيم خرلمبو والمذكورين) 


خرلمبو (إلى مريم): أبحنا جينا يا كيريه. 
عديلة (تحضن مريم وتبوسها): باركي لي يامي. 


1 


الفصل الثاني 


فيكتور (يبوس يد مريم): أيواء لأجل ربنا يتمم بخير. 

مريم: الله يهنيكم ويوفقكم ويجعل عيشكم هنا وسرورء ويعطيكم الذرية الصالحة, 
ويطلع من أولادكم بيكاوات وباشوات. 

خرلمبو: وواحد سلطان كمان. 

إبراهيم (إلى لسانتور): دا إيه دا؟ حضرتك هنا؟ ومن إمتا؟ الحمد لله بسلامتك. 

لسانتور (إلى إبراهيم): أخبرني قبلاء ابني فين؟ 

مريم (تأخذ فيكتور من يده وتقول إلى لسانتور): آدي ابنك أَهُوًا. 

لسانتور (يضحك): هوا دا ابني؟ 

مريم (إلى إبراهيم): إزاي موش ابنه دا؟ (إلى فيكتور) يا كفاليير» حضرة الكونت 
موش أبوك؟ ما تجاوبوني يا ناسء أنتم خرستم ليه؟ (إلى إبراهيم) رد عليًا إنتا يا بو دقن 
شايبة؛ دا ابنه ولا ما هوش ابنه؟ 

خرلمبو (إلى مريم): أنا موش كولت لخضرتك الصبخ ديّه أبوه موش كونت؟ دا 
اسمه: الكواجة يوسف ابن الكواجة يعقوب. 

مريم (تصيح وتقول): غيتوني (وبعد ذلك تقع مغشيّة على الكرسي). 

خرلمبو: ما تخافوش (يُخرج قزازة من عبه ويشمّمها لهاء وعديلة ويوسف يركعوا 
بالقرب منها). 

لسانتور (إلى إبراهيم): أنا موش فاهم حاجة من الحكاية دي! 

إبراهيم: أنا أفهمَك القضية» بقا عديلة تحب الجدع داء والجدع دا يحبهاء وأنا 
رضيت بإنهم يتجوزوا بعضء ولكن الست موش مخلّصها ولو إنه ابن ناس. لكن على 
شان ما عندوش قطعة شريطة حمرة يسما كفاليير. 

لسانتور: وبعدى؟ عملتوا إزاي؟ وابني إيش دخلوا؟ 

إبراهيم: عديلة كانت قالت إن بين الأمرا اللي تشرفنا بمعرفتهم في باريز كنت 
حضرتك اللي اعتنيت لنا زيادة عنهم» وإن في وقتها ابنك كان غايبء فلما طلبها الجدع 
منا واحنا ما قبلناش فكتب جواب سرًّا لعديلة وقال لها إنه رايح يبعت جوابين لمريم 
باسم فيكتور؛ واحد وصيّة من حضرتكء والتاني بطلب خطوية البنت من مريم. فالست 
مريم فرحت وقبلت وعزمته إنه يتغدًا عندناء فأنا نا شّفت إن البنت راضية به» وقبلها 
بيوم كانت قالت لي ما تتجوّزش غير يوسفء مسكتها حتى رَسُتني على الصّحَّةء فعرّفتني 
بحقيقة الحال. ويالتصادُف تشوشت الستء وكدا صار عقد الشروط وكتب الكتاب في 
أثنى مرضهاء وإلا كانت تفقس ملعوينا. 


الأميرة الإسكندرانية 


لسانتور: ملعوب كويس قويء أنا أعرف أبو الشاب داء وباين على الجدع إنه عاقل 
ولطيية: 


مريم (تفوق): أنا فين؟ 

يوسف وعديلة: بين أولادك. 

إبراهيم (يجري لعندها): وبين جوزك اللي يحبك زي طرطوفة مناخيره. 

مريم (إلى إبراهيم): ما تورنيش وشّك. 

لسانتور (إلى مريم): سامحيه واعفي عنه على شان خاطريء وحِبِّي الجدع دا لأنه 
شاطر ويستحق حضرتك. 

مريم (إلى لسانتور): لكن ما هوش لا كفاليير ولا كونت ولا هوش شيء من دا أبدًا. 

لسانتور: ما حدّش منا انولد ومعاه رُتب. الإنسان يحصل أعلا درجات الشرف 
بسلوكه الحميد ويأمانته واسمه الطيب؛ لأن الأمير أمير الأخلاق. 

إبراهيم (يقلع النيشان الذي في صدره ويعطيه لمريم): ما تزعليش يا حبيبة عيني؛ 
خدي نيشاني أهوا وملقولذ 

مريم (ترده له): صهري موش عاوز نيشانك. (إلى لسانتور) إحنا نعرف نجيب له 
نيشانات» موش كدا يا مسيو الكونت؟ 

لسانتور: ما تفتكريش يا ستي الشاب دا في أقرب وقت بشطارته يصير أعظم 
الناس. 

حسانين: يا ستي مادامء أنا شايف ناس كتير جايين هنا. 

إبراهيم: دول المعزومين» يالله ندخل جميعنا في الديوان الكبير ونستقبلهم. 

مريم (تقوم وتقول للجميع): يالله بنا (جميعهم يخرجوا ما عدا إبراهيم). 

إبراهيم: لك الحمد يارب بإنك فرّحتني على آخر الزمان» وخليتني أطلع بكلمتي ولو 
بملعوب وأغيظ المادام (ثم تنقفل الستارة). 


(تمَّ بخير.) 

